

VLADA REPUBLIKE HRVATSKE

Zagreb, 14. listopada 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o osnivanju Povjerenstva za suzbijanje zlouporabe droga |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 7. Zakona o suzbijanju zlouporabe droga (Narodne novine, br. 107/01, 87/02, 163/03, 141/04, 40/07, 149/09, 84/11, 80/13 i 39/19) i članka 24. stavaka 1. i 3. Zakona o Vladi Republike Hrvatske (Narodne novine, br. 150/11, 119/14, 96/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

**O D L U K U**

**o izmjeni Odluke o osnivanju Povjerenstva za suzbijanje zlouporabe droga**

**I.**

 U Odluci o osnivanju Povjerenstva za suzbijanje zlouporabe droga, KLASA: 022-03/16-04/332, URBROJ: 50301-25/12-16-2, od 1. prosinca 2016. i KLASA: 022-03/19-04/535, URBROJ: 50301-27/25-20-2, od 16. siječnja 2020., točka III. mijenja se i glasi:

 "U Povjerenstvo se imenuju:

potpredsjednik Vlade Republike Hrvatske kojeg odredi Vlada Republike Hrvatske, predsjednik Povjerenstva

te članovi koje čine predstavnici:

* Ministarstva zdravstva
* Ministarstva rada, mirovinskoga sustava, obitelji i socijalne politike (jedan član za područje socijalne skrbi i jedan član iz područja rada)
* Ministarstva znanosti i obrazovanja
* Ministarstva unutarnjih poslova
* Ministarstva pravosuđa i uprave (jedan član za područje kaznenog prava i jedan član za područje zatvorskog sustava i probacije)
* Ministarstva financija
* Ministarstva obrane
* Ministarstva gospodarstva i održivog razvoja
* Ministarstva vanjskih i europskih poslova
* Središnjeg državnog ureda za demografiju i mlade (za područje zaštite djece i mladih)
* Hrvatskog zavoda za javno zdravstvo
* organizacije civilnoga društva koja djeluje na području suzbijanja zlouporabe droga.

Članove i tajnika Povjerenstva imenovat će Vlada Republike Hrvatske u roku od 15 dana od dana stupanja na snagu ove Odluke, i to: predstavnike ministarstava/Središnjeg državnog ureda za demografiju i mlade/Hrvatskog zavoda za javno zdravstvo, na prijedlog nadležnog ministarstva/Središnjeg državnog ureda/Zavoda te predstavnika organizacije civilnoga društva koja djeluje na području suzbijanja zlouporabe droga, na prijedlog Savjeta za razvoj civilnoga društva.".

**II.**

 Zadužuje se Ministarstvo zdravstva da o ovoj Odluci izvijesti nadležna tijela, članove Povjerenstva iz točke I. ove Odluke.

**III.**

 Ova Odluka stupa na snagu danom donošenja.

 PREDSJEDNIK

 mr. sc. Andrej Plenković

KLASA:

URBROJ:

Zagreb,

**Obrazloženje**

 Zakonom o suzbijanju zlouporabe droga (Narodne novine, br. 107/01, 87/02, 163/03, 141/04, 40/07, 149/09, 84/11, 80/13 i 39/19) propisano je da Vlada Republike Hrvatske radi sustavnog praćenja pojava, razmatranja pitanja i obav­ljanja drugih poslova u svezi s primjenom toga Zakona i proved­be Nacionalne strategije suzbijanja zlouporabe droga u Republici Hrvatskoj, osniva Povjerenstvo za suzbijanje zlouporabe droga (u daljnjem tekstu: Povjerenstvo) te da sastav i djelokrug rada Povjerenstva utvrđuje Vlada Republike Hrvatske. Povjerenstvo je osnovano Odlukom Vlade Republike Hrvatske od 1. prosinca 2016., kao koordinativno tijelo za resorna ministarstva i tijela državne uprave, koje razmatra pitanja u svezi donošenja i provedbe općih i posebnih programa za suzbijanje zlouporabe droga. Odluka je izmijenjena Odlukom Vlade Republike Hrvatske od 16. siječnja 2020. jer je stupanjem na snagu Zakona o izmjenama i dopunama Zakona o suzbijanju zlouporabe droga (Narodne novine, broj 39/19) brisan Ured za suzbijanje zlouporabe droga, novim Zakonom o sustavu državne uprave (Narodne novine, broj 66/19) na novi način uređen je sustav državne uprave, a kako je stupanjem na snagu Zakona o zdravstvenoj zaštiti (Narodne novine, broj 100/18), Hrvatski zavod za javno zdravstvo preuzeo zadaće Ureda za suzbijanje zlouporabe droga, Odluka je tim izmjenama usklađena s navedenim zakonima.

 Ovom odlukom usklađuje se Odluka o osnivanju Povjerenstva za suzbijanje zlouporabe droga s novim Zakonom o ustrojstvu tijela državne uprave (Narodne novine, broj 85/20), kojim su izmijenjeni nazivi i djelokrug pojedinih ministarstava i ustrojen je Središnji državni ured za demografiju i mlade, a predstavnici tih tijela su članovi Povjerenstva.

 Nakon stupanja na snagu predložene odluke, rješenjem Vlade Republike Hrvatske razriješit će se dosadašnji članovi i imenovati novi članovi Povjerenstva. Prijedloge za nove članove Povjerenstva zatražit će Ministarstvo zdravstva od ministarstava/tijela koji su nositelji provedbe mjera iz Nacionalne strategije suzbijanja zlouporabe droga u Republici Hrvatskoj.